Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: 1. számú melléklet a 9/1998. (II. 20.) BM rendelethez
Paragraph Index: 306

c) átvezeti a nála lakóhellyel – ennek hiányában tartózkodási hellyel – rendelkezõ polgárok tekintetében a név- és a településen belüli lakcímváltozásokat. Az elsõ fordulót követõen a pótnévjegyzékrõl addig nem törölt választójogosult polgárokat a második forduló névjegyzékpéldányára folyamatos sorszámmal átvezeti, és a továbbiakban már csak a második forduló névjegyzékét és a munkapéldány(oka)t vezeti. 7.2. A HVI vezetõje – kérelemre – felveszi az illetékességi területén igazolással szavazni kívánó polgárt a megfelelõ forduló névjegyzékére (egyidejûleg az igazolást elveszi és a polgárt az igazolással szavazók jegyzékére is felveszi). Törli a választópolgárt a megfelelõ forduló névjegyzékérõl, ha lakóhelyétõl távol történõ szavazás miatt igazolást ad ki. Ha a második fordulóra igazolást kérõ a pótnévjegyzéken szerepel, akkor adatait errõl a második forduló névjegyzékpéldányára át kell vezetni, majd onnan és a pótnévjegyzékrõl egyaránt törölni kell. 7.3. A polgár által benyújtott kifogásnak helyt adó jegyzõi vagy bírósági döntés alapján – a döntésnek megfelelõen – az érintettet a megfelelõ forduló(k) névjegyzékére fel kell venni, abból adatait törölni, vagy abban adatait helyesbíteni kell, ha a kifogását az elsõ forduló szavazás napja elõtt jelentette be. A felvételrõl, helyesbítésrõl a választópolgárnak értesítést kell küldeni. 7.4. A névjegyzék aktualizálását úgy kell elvégezni, hogy felvételeknél a felvenni kívánt személy adatait a felvétel okának feltüntetésével az utolsó sorszám után következõ sorszámmal kell felvenni, törléseknél vagy helyesbítéseknél a törlendõ személy adatait, illetve a helyesbíteni kívánt adatot – az eredeti adatok olvashatóságát nem érintõ módon – a névjegyzék fordulónak megfelelõ példányán át kell húzni. Törlésnél, felvételnél a törlés, felvétel okát csak a HVI vezetõjének munkapéldányán kell feltüntetni. A felvételt, a törlést és a helyesbítést dátummal és aláírással kell hitelesíteni.

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes